Эрдеи-Груз, Тибор

Тибор Эрдеи-Груз ; чачсь 1902-це иень медьковонь 4-це чи (эли ожоковонь 27-це чи), Будапешт — кулось 1976-це иень умарьковонь 16-це чи, Будапешт) — мадьяронь физикохимик ды государствань деятель, Венгрань наукань академиясо академик (1948, 1943-це иестэ саезь – член-корреспондент),   мейле  президент (1970—1976) ; СССР-нь наукань академиянь иностранной член (1966). Электрохимиянь коряс роботань автор, ютксост электродной процессэнь кинетиканть коряскак. Тонавтнесь электрокристаллизациянь механизманть, истя жо – электролитэнь растворсо ды электродтнэнь лангсо процесстнэнь. Кавксть казезель Кошут лемсэ государственной премиясо (1950, 1956).

Эрдеи-Груз прядсь Будапештской университетэнь философской (1924) ды фармацевтической (1938) факультетт. Ульнесь Венгерской народной Республикань высшей образованиянь министерствань прявтокс (1952-це иестэ саезь 1956-це иес), истя жо – масторонть Министрань Советсэ Наукань советэнь ды высшей школань председателекс (1961-це иестэ саезь 1964-це иес молемс).
Наукань тевензэ
Научной карьеранзо перть Эрдеи-Груз Тибор ваннось физической химиянть: васняяк, электрохимической процесстнэнь. Васня сон ваннызе иононь адсорбциянть, мейле – электрокристаллизациянть ды электролиттнэнь раствортнэсэ процесстнэнь. Тевензэ результаттнэ нолдазельть сядодо ламо научной публикациясо; зярыя книганзо ютавтозельть рузонь кельс.

 Рузонь кельсэ важодеманзо 
Химические источники энергии. — М., 1974.
Основы строения материи. — М., 1976.

 Литературась 


Категория:Венгрань учёнойть